Значэнне прадметаў псіхолага-педагагічнага цыклу ў сістэме падрыхтоўкі настаўнікаў цяжка пераацаніць. Разам са спецыяльнымі дысцыплінамі яны ўтвараюць тое ядро, тую базу, на якой грунтуецца прафесійная кампетэнтнасць педагога. Не важна, кім вы рыхтуецеся стаць: філолагам, матэматыкам ці прыродазнаўцам — без ведаў па псіхалогіі вам не абысціся. Якасную псіхалагічную падрыхтоўку студэнтаў БДПУ вось ужо на працягу шасцідзесяці гадоў забяспечвае кафедра псіхалогіі. Юбілейная дата стала нагодай для таго, каб перагарнуць старонкі гісторыі, вызначыць набыткі, зрабіць падсумаванне… У гэтым нам дапамагла загадчык кафедры псіхалогіі М.Ф. БАКУНОВІЧ.